***ԱՄՓՈՓԱԹԵՐԹ***

***«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԱՊՐԻԼԻ 15–Ի N 643 – Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ***

|  |  |  |
| --- | --- | --- |
| **1. *ՀՀ արդարադատության նախարարություն*** | | ***11.12.2021թ.*** |
| **N /27.2/41112-2021** |
| 1. «**Հայաստանի Հանրապետության կառավարության 2021 թվականի ապրիլի 15-ի N 643-Լ որոշման մեջ փոփոխություն կատարելու մասին**» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում հղում է կատարվում նաև **«Մշակութային օրենսդրության հիմունքների մասին» օրենքի 20-րդ և 21-րդ հոդվածներին, որոնցում ամրագրված դրույթները վերաբերում են մշակույթի ոլորտում պետության գործունեությանն ու ՀՀ կառավարության իրավասություններին:** Հարկ է նկատի ունենալ նաև, որ **Հայաստանի Հանրապետության կառավարության 2021 թվականի ապրիլի 15-ի N 643-Լ որոշման նախաբանում ևս հղում է կատարված «Մշակութային օրենսդրության հիմունքների մասին» օրենքի 20-րդ և 21-րդ հոդվածներին:**   **Վերոնշյալ հոդվածների դրույթներում անդրադարձ չի կատարվում** Հայաստանի Հանրապետության մարզերում երիտասարդների ինքնազարգացման, սոցիալական ձեռներեցության, մշակութային-ժամանցային միջավայրերի ապահովման, նորարարական կենտրոնների ձևավորման ***միջոցառումների հաստատմանը:***  Այս առումով հարկ ենք համարում անդրադառնալ հետևյալ կարգավորումներին. «Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթների համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  «Նորմատիվ իրավական ակտերի մասին» օրենքի 2-րդ հոդվածի 1-ին մասի 6-րդ կետի համաձայն՝ ***ներքին (լոկալ) իրավական ակտը****նորմատիվ իրավական ակտի հիման վրա և դրան համապատասխան ընդունված իրավական ակտ է, որը սահմանում է վարքագծի կանոն այն անձանց խմբի համար, որոնք դա ընդունող մարմնի հետ աշխատանքային, քաղաքացիաիրավական կամ վարչական հարաբերությունների մեջ են կամ օգտվում են դա ընդունող մարմնի ծառայություններից կամ աշխատանքներից:*  Ելնելով վերոգրյալից՝ **Հայաստանի Հանրապետության կառավարության 2021 թվականի ապրիլի 15-ի N 643-Լ որոշման և** նախագծի նախաբանն անհրաժեշտ է խմբագրել՝ հստակ և որոշակի նշելով օրենքով սահմանված այն իրավական հիմքը, որը հնարավորություն կտա գնահատելու նման որոշման ընդունման լիազորության առկայությունը: | **Չի ընդունվել**  Նախագիծը ընդունվել է ՀՀ կառավարության 2021 թ-ի ապրիլի 15-ի N 643 - Լ Որոշումով:  Նախագծում փոփոխություններ են կատարվել ՀՀ կառավարության 2021թ-ի սեպտեմբերի 8-ի N 1452-Լ Որոշումով:  **«Հայաստանի Հանրապետության կառավարության 2021 թվականի ապրիլի 15-ի N 643-Լ որոշման մեջ փոփոխություն կատարելու մասին»** Հայաստանի Հանրապետության կառավարության որոշման նախագծով նախատեսվող փոփոխությունը բխում է նշված Որոշման հավելվածի 4-րդ միջոցառման պատշաճ կատարումն ապահովելու անհրաժեշտությունից: | |
| 1. Նախագծի 1-ին կետում «մշակութային-ժամանացային» բառերն անհրաժեշտ է ճիշտ նշել, մասնավորապես՝ «ժամանացային» բառը փոխարինել «ժամանցային» բառով: | **Ընդունվել է** | |
| 1. Նախագծի 1-ին կետում անհրաժեշտ է ճիշտ նշել նաև «Լոռու մարզի մարզկենտրոն Վանաձորում երիտասարդների ինքնազարգացման, մշակութային ժամանցային, նորարարական կենտրոն» բաժնի վերնագիրը, մասնավորապես՝ մշակութային ժամանցային բառերը միմյանցից բաժանել գծով՝ «մշակութային - ժամանցային»:   Նույն կետում «բաժնի» բառն անհրաժեշտ է փոխարինել «գլխի» բառով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 4-րդ մասի դրույթները: | **Ընդունվել է** | |
| **2. *ՀՀ ֆինանսների նախարարություն*** | | ***14.12.2021թ.*** |
| **N 01/11-1/20581-2021** |
| Դիտողություններ և առաջարկություններ չկան | **Ընդունվել է** | |